מחמוד דאוד

מחמוד דאוד (בערבית: محمود داوود; בגרמנית: Mahmoud Dahoud, נהגה מחמוד דהוד; נולד ב-1 בינואר 1996 בעמודה שבסוריה) הוא כדורגלן גרמני המשחק בעמדת הקשר בברייטון אנד הוב אלביון ובנבחרת גרמניה.

קריירת מועדונים 
בשנת 2010 הגיע דאוד למחלקת הנוער של בורוסיה מנשנגלדבך מהבונדסליגה מפורטונה דיסלדורף. ב-28 באוגוסט 2014 ערך דאוד את הופעת הבכורה שלו במועדון, כשהחליף את כריסטוף קרמר בדקה ה-55 בניצחון 0–7 על סרייבו במסגרת פלייאוף ההעפלה לליגה האירופית לעונת . ב-11 באפריל 2015 ערך דאוד את הופעת הבכורה שלו בליגה, כשנכנס כשהחליף את פטריק הרמן בתוספת הזמן של המחצית השנייה בניצחון 1–3 על בורוסיה דורטמונד במסגרת המחזור ה-28. זו הייתה הופעת הליגה היחידה שלו בעונה זו.

בעונת , עם פיטוריו של לוסיין פאברה ומינויו של אנדרה שוברט למאמן הקבוצה, הפך דאוד לשחקן מפתח בקבוצה. ב-15 בספטמבר 2015 ערך דאוד את הופעת הבכורה שלו בליגת האלופות, כשהחליף את לארס שטינדל בדקה ה-67 בהפסד 0–3 לסביליה במסגרת המחזור הראשון בשלב הבתים לעונת 2015/2016. הוא שיחק בכל ששת משחקי שלב הבתים, בו סיימה בורוסיה מנשנגלדבך במקום הרביעי בבית שכלל את מנצ'סטר סיטי, את יובנטוס ואת סביליה. ב-23 בספטמבר הבקיע דאוד את שער הבכורה שלו במועדון, שער בדקה ה-21 בניצחון 2–4 על אאוגסבורג במסגרת המחזור השישי בליגה. בסך הכל ערך דאוד 32 הופעות ליגה והבקיע חמישה שערים בעונת .

בחודש אוגוסט 2016 גילה סוכנו של דאוד כי הוא סירב לחתימה על חוזה חדש מתוך הבנה כי בסוף העונה יוכל לעזוב את המועדון, כשמועדונים כמו ליברפול ופריז סן-ז'רמן מעוניינים בו.

במרץ 2017 נרכש דאוד על ידי בורוסיה דורטמונד תמורת 12 מיליון אירו.

ב-16 ביוני 2023 חתם דאוד לארבע שנים בברייטון אנד הוב אלביון. ב-12 באוגוסט ערך הופעת בכורה בקבוצה, בניצחון 1–4 על לוטון טאון.

קריירה בינלאומית
דאוד שיחק בנבחרת גרמניה בכדורגל עד גיל 21 וערך בשורותיה 22 הופעות, בהן הבקיע ארבעה שערים. דאוד זכה עם נבחרת זו באליפות אירופה בכדורגל עד גיל 21 - 2017, על אף שלא שיחק במשחק הגמר, בו ניצחה הנבחרת הגרמנית 0–1 את הנבחרת המקבילה של ספרד.

ב-7 באוקטובר 2020 דאוד ערך את הופעת הבכורה שלו בנבחרת גרמניה הבוגרת, כשנכנס כמחליף במשחק ידידות מול טורקיה שהסתיים בתיקו 3-3, במקום פלוריאן נויהאוס.

חיים אישיים 
דאוד נולד בעמודה שבמחוז אל-חסכה, סוריה למשפחה כורדית. בהיותו תינוק עבר יחד עם משפחתו לגרמניה על מנת לברוח ממשטרו של חאפז אל-אסד.

קישורים חיצוניים 

כורדים סורים
כדורגלנים כורדים
כדורגלנים גרמנים
כדורגלנים סורים
קשרי כדורגל גרמנים
קשרי כדורגל סורים
כדורגלני בורוסיה מנשנגלדבך
כדורגלני בורוסיה דורטמונד
כדורגלני ברייטון אנד הוב אלביון
כדורגלני נבחרת גרמניה
גרמנים שנולדו ב-1996